**Ministru kabineta noteikumu projekta**

**„Grozījumi Ministru kabineta 2006.gada 27.jūnija noteikumos Nr.535 „Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības novērtēšanas noteikumi”” sākotnējās ietekmes novērtējuma ziņojums** **(anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Normatīvā akta projekts ir sagatavots, pamatojoties uz Ceļu satiksmes likuma 15.1panta ceturto daļu.  Ceļu satiksmes likuma 15.1panta ceturtā daļa paredz, ka mopēdu, mehānisko transportlīdzekļu, to piekabju un sastāvdaļu atbilstības novērtēšanas kārtību un tehniskās prasības nosaka Ministru kabinets. Ministru kabinets nosaka arī transportlīdzekļus, uz kuriem neattiecas atbilstības novērtēšana, pieļaujamās atkāpes dažu prasību izpildē, tirgus uzraudzības institūcijas, kā arī tirgus uzraudzības un savstarpējās atzīšanas un informācijas apmaiņas (paziņošanas) kārtību. |
| 2. | Pašreizējā situācija un problēmas | Patlaban traktortehnikas un tās piekabju tehniskās atbilstības prasības nosaka Ministru kabineta 2006.gada 27.jūnija noteikumi Nr.535 „Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības noteikumi” (turpmāk – noteikumi Nr.535).  Noteikumos Nr.535 lietoto terminu nosaukumus nepieciešams precizēt un papildināt. Nepieciešams precizēt terminu „transportlīdzekļa tips”, lai norādītu, pēc kuriem parametriem viens transportlīdzekļa tips atšķiras no cita transportlīdzekļa.  Noteikumos tiek lietots termins „apstiprinātājiestāde”, bet nepieciešams termina skaidrojums, lai konkrēti norādītu šīs iestādes funkcijas.  Atbilstoši Ceļu satiksmes likuma 15.1panta ceturtajā daļā noteiktajam deleģējumam nepieciešams precizēt noteikumu darbības jomu – tirgus uzraudzību.  Tā kā diskusijās ar traktortehnikas tirgotājiem konstatētas neskaidrības par to personu statusu, kas valstī piegādā un izplata traktortehniku un tās piekabes, tad nepieciešams definēt jēdzienus „importētājs” un „izplatītājs”.  Līdz 2014.gada 1.aprīlim dalībvalstīm jāpārņem Eiropas Komisijas 2013.gada 26.februāra Direktīva 2013/8/ES, ar ko tehnisko noteikumu pielāgošanas nolūkā groza Eiropas Parlamenta un Padomes Direktīvu 2009/144/EK par dažām lauksaimniecības un mežsaimniecības riteņtraktoru sastāvdaļām un parametriem (turpmāk – Direktīva 2013/8/ES).  Direktīva 2013/8/ES nosaka prasības traktoru un to piekabju sakabēm, sakabes sastāvdaļām, kā arī sakabes maksimāli pieļaujamās statiskās vertikālās slodzes. Turklāt Direktīva 2013/8/ES nosaka mehānisko sakabes detaļu pieteikumam pievienojamos dokumentus, informāciju un testu slodzes.  Dalībvalstis vēlākais līdz dienai, kad Horvātija pievienosies Savienībai pārņem Padomes 2013.gada 13.maija Direktīva 2013/15/ES, ar ko pielāgo dažas direktīvas brīvas preču aprites jomā saistībā ar Horvātijas Republikas pievienošanos (turpmāk – Direktīva 2013/15/ES). Direktīva 2013/15/ES groza desmit direktīvas par mehānisko transportlīdzekļu (lauksaimniecības un mežsaimniecības traktortehnikas un to iekārtu) brīvu apriti, kuras tieši skar Zemkopības ministrijas kompetenci:   1. Padomes Direktīva 71/320/EEK (1971.gada 26.jūlijs) par dalībvalstu tiesību aktu tuvināšanu attiecībā uz noteiktu kategoriju mehānisko transportlīdzekļu un to piekabju bremžu iekārtām; 2. Padomes Direktīva 78/764/EEK (1978.gada 25.jūlijs) par dalībvalstu tiesību aktu tuvināšanu attiecībā uz vadītāja sēdekli lauksaimniecības un mežsaimniecības riteņtraktoros; 3. Padomes Direktīva 86/298/EEK (1986.gada 26.maijs) par aizmugurē piemontētām aizsardzības apgāšanās aizsargkonstrukcijām šauras riteņu bāzes lauksaimniecības un mežsaimniecības riteņtraktoriem; 4. Padomes Direktīva 87/402/EEK (1987.gada 25.jūnijs) par šauras riteņu bāzes lauksaimniecības un mežsaimniecības riteņtraktoru apgāšanās aizsargkonstrukcijām, kas piestiprinātas vadītāja sēdekļa priekšā; 5. Eiropas Parlamenta un Padomes Direktīvas 2000/25/EK (2000.gada 22.maijs), ar kuru paredz darbības, kas veicamas, lai samazinātu gāzveida un cieto daļiņu piesārņojumu emisiju no dzinējiem, kas paredzēti lauksaimniecības vai mežsaimniecības traktoriem; 6. Eiropas Parlamenta un Padomes Direktīvu 2003/37/EK (2003.gada 26.maijs), kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām; 7. Eiropas Parlamenta un Padomes Direktīva 2009/57/EK (2009.gada 13.jūlijs) par lauksaimniecības vai mežsaimniecības riteņtraktoru apgāšanās aizsargkonstrukcijām; 8. Eiropas Parlamenta un Padomes Direktīva 2009/64/EK (2009.gada 13.jūlijs) par lauksaimniecības un mežsaimniecības traktoru radīto radiotraucējumu novēršanu (elektromagnētiskā savietojamība); 9. Eiropas Parlamenta un Padomes Direktīva 2009/75/EK (2009.gada 13.jūlijs) par lauksaimniecības un mežsaimniecības riteņtraktoru apgāšanās aizsargkonstrukcijām (statiska testēšana); 10. Eiropas Parlamenta un Padomes Direktīva 2009/144/EK (2009.gada 30.novembris) par dažām lauksaimniecības un mežsaimniecības riteņtraktoru sastāvdaļām un parametriem.   Norāda, ka Direktīva 2013/15/ES tiek pārņemta atbilstoši un apmērā, kas izriet no Zemkopības ministrijas kompetences satvara. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši Ceļu satiksmes likuma 15.1panta ceturtajā daļā noteiktajam deleģējumam par tirgus uzraudzību precizēta noteikumu darbības joma par tirgus uzraudzību un precizēti noteikumu tekstā lietotie termini.  Termins „transportlīdzekļa tips” norāda būtiskās pazīmes, pēc kurām savstarpēji atšķiras transportlīdzekļu tipi.  Termins „apstiprinātājiestāde” definē traktortehnikas atbilstības novērtēšanas iestādes būtību un šīs iestādes funkcijas.  Noteikumu projektā precizēta noteikumu darbības joma – tirgus uzraudzība.  Noteikumi ievieš Direktīvas 2013/8/ES prasības par traktortehnikas sakabes sastāvdaļām un testiem un tiek pārņemtas Direktīvas 2013/8/ES prasības nacionālajos normatīvajos aktos ar atsauci uz direktīvu.  Pamatojoties uz Horvātijas pievienošanos Savienībai pielāgot Latvijas normatīvos aktus traktortehnikas un to iekārtu jomā, saskaņā ar Direktīvas 2013/15/ES noteiktām prasībām. |
| 5. | Projekta izstrādē iesaistītās institūcijas | Zemkopības ministrija, Valsts tehniskās uzraudzības aģentūra un VSIA „Sertifikācijas un testēšanas centrs”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Biedrības „Lauksaimniecības tehnikas ražotāju un tirgotāju asociācija” 23 biedri un 5 traktortehnikas ražotāji, kā arī 124 traktortehnikas tirgotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Noteikumu projekts neparedz izmaiņas administratīvajā procedūrā attiecībā uz traktortehnikas lietotajiem. |
| 6. | Administratīvo izmaksu monetārs novērtējums | Projekts šo jomu neskar. |

*Anotācijas III, IV sadaļa –* projekts šo jomu neskar*.*

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2013.gada 26.februāra Direktīva 2013/8/ES, ar ko tehnisko noteikumu pielāgošanas nolūkā groza Eiropas Parlamenta un Padomes Direktīvu 2009/144/EK par dažām lauksaimniecības un mežsaimniecības riteņtraktoru sastāvdaļām un parametriem. Par Direktīvas 2013/8/ES galējo ieviešanas termiņu ir noteikts 2014.gada 1.aprīlis.  Padomes 2013.gada 13.maija Direktīva 2013/15/ES, ar ko pielāgo dažas direktīvas brīvas preču aprites jomā saistībā ar Horvātijas Republikas pievienošanos.  Eiropas Parlamenta un Padomes 2013.gada 5.februāra Regula (ES) Nr.167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību (saskaņā ar 78.panta 2.punktu to piemēro no 2016.gada 1.janvāra). |
| 2. | Citas starptautiskās saistības | Noteikumu projekts nav jāsaskaņo ar Eiropas Komisiju, bet Eiropas Komisija ir jāinformē par Direktīvas 2013/8/ES pārņemšanu.  Noteikumu projekts nav jāsaskaņo ar Eiropas Komisiju, bet Eiropas Komisija ir jāinformē par Direktīvas 2013/15/ES pārņemšanu. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Komisijas 2013.gada 26.februāra Direktīva 2013/8/ES, ar ko tehnisko noteikumu pielāgošanas nolūkā groza Eiropas Parlamenta un Padomes Direktīvu 2009/144/EK par dažām lauksaimniecības un mežsaimniecības riteņtraktoru sastāvdaļām un parametriem.  Padomes 2013.gada 13.maija Direktīva 2013/15/ES, ar ko pielāgo dažas direktīvas brīvas preču aprites jomā saistībā ar Horvātijas Republikas pievienošanos.  Eiropas Parlamenta un Padomes 2013.gada 5.februāra Regula (ES) Nr.167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību (turpmāk – Regula Nr.167/2013). | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Direktīvas 2013/8/ES 1.pants | Noteikumu projekta 5. un 6.punkts. | Pārņemtas pilnībā, jo attiecībā uz traktortehnikas sakabes ierīcēm piemēro Direktīvu 2009/144/EK un tās grozījumu – Direktīvu 2013/8/ES | Neparedz stingrākas prasības |
| Direktīvas 2013/8/ES 2.panta pirmā daļa | Transponēšana –  2.punkts. | Pārņemtas pilnībā. | Neparedz stingrākas prasības. |
| Direktīvas 2013/8/ES 2.panta otrā daļa | Paziņošana –  nav attiecināms. | Nav attiecināms. Tiesību akts tiks paziņots EK pēc tā pieņemšanas Ministru kabineta sēdē. | Nav attiecināms |
| Direktīvas 2013/8/ES 3.pants | Stāšanās spēkā – nav attiecināms/ | Nav attiecināms | Nav attiecināms |
| Direktīvas 2013/8/ES 4.pants | Adresāti –  nav attiecināms/ | Nav attiecināms | Nav attiecināms |
| Direktīvas 2013/15/ES 1.panta 1.apakšpunkts | Noteikumu projekta 5. un 6.punkts. | Pārņemtas pilnībā, kas attiecās uz traktortehniku un to iekārtām, ar ko pielāgo Direktīvu 2013/15/ES |  |
| Regula Nr.167/2013 3.panta 48) apakšpunkts | Noteikumu projekta 1.punkts. | Tiek pārņemtas līdz 2015.gada 31.decembrim | Neparedz stingrākas prasības. |
| Regula Nr.167/2013 3.panta 27) apakšpunkts | Noteikumu projekta 2.punkts. | Tiek pārņemtas līdz 2015.gada 31.decembrim | Neparedz stingrākas prasības. |
| Regula Nr.167/2013 3.panta 41) un 42) apakšpunkts | Noteikumu projekta 3.punkts. | Tiek pārņemtas līdz 2015.gada 31.decembrim | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Atbilstoši Ministru kabineta 2005.gada 9.augusta sēdes protokola Nr.45 38.§ „Par Eiropas Savienības direktīvu pārņemšanas ar atsauci nacionālajā normatīvajā aktā pieļaujamību un nepieciešamību” 1.punktam Direktīva 2013/8/ES nacionālajā normatīvā aktā tiek pārņemta ar atsauci uz direktīvu.  Atsauce uz Direktīvu 2013/8/ES un Direktīvu 2013/15/ES ir iekļauta noteikumu projekta 5. un 6.apakšpunktā. | | |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Informācija par normatīvā akta projektu tika nosūtīta uz sociālo partneru e-pasta adresēm, kā arī ir ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Noteikumu projekts nosūtīts saskaņošanai biedrībām „Lauksaimniecības tehnikas ražotāju un tirgotāju asociācija”, „Zemnieku saeima”, „Lauksaimnieku organizāciju sadarbības padome” un „Latvijas kooperatīvu asociāciju”. |
| 3. | Sabiedrības līdzdalības rezultāti | Biedrības „Lauksaimniecības tehnikas ražotāju un tirgotāju asociācija”, „Zemnieku saeima”, „Lauksaimnieku organizāciju sadarbības padome” un „Latvijas kooperatīvu asociāciju” nav izteikušas iebildumus vai priekšlikumus. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Normatīvā akta projekta izpildi nodrošinās valsts SIA „Sertifikācijas un testēšanas centrs” un Valsts tehniskās uzraudzības aģentūra. |
| 2. | Projekta izpildes ietekme uz pārvaldes funkcijām | Funkcijas un uzdevumus normatīvā akta projekta izpilde neietekmēs. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Saistībā ar projekta izpildi nebūs nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Saistībā ar projekta izpildi nav plānots likvidēt esošu institūciju. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Saistībā ar projekta izpildi nav plānots reorganizēt esošu institūciju vai arī apvienot esošas institūcijas. |
| 6. | Cita informācija | Nav. |

Zemkopības ministre L.Straujuma

2013.07.24. 15:00

K.Sirma

67027462, Kristine.Sirma@zm.gov.lv